ຫົວໜ້າກົມກວດກາ-ກວດການກະຊວງ ປກສ ໃຫ້ທັດສະນະວັນສ້າງຕັ້ງກຳລັງ ປກສ ຄົບຮອບ 58 ປີ
ເນືອງໃນໂອກາດວັນສ້າງຕັ້ງກຳລັງປ້ອງກັນຄວາມສະຫງົບ ຄົບຮອບ 58 ປີ ພົຈວ ດວງປີ ດາມະນີວົງ ຫົວໜ້າກົມກວດກາ-ກວດການ ກະຊວງປ້ອງກັນຄວາມສະຫງົບໄດ້ໃຫ້ສຳພາດວ່າ: ເພື່ອຂຳນັບຮັບຕ້ອນວັນສ້າງຕັ້ງ ກຳລັງປ້ອງກັນຄວາມສະຫງົບ ຄົບຮອບ 58ປີ ຄະນະພັກ-ຄະນະບັນຊາກົມກວດກາ-ກວດການໄດ້ເອົາໃຈໃສ່ໃນການກໍ່ສ້າງ ແລະ ພັດທະນາກຳລັງ ໃຫ້ມີຄວາມເຂັ້ມແຂງ, ໜັກແໜ້ນທາງດ້ານການເມືອງ, ແນວຄິດ, ການຈັດຕັ້ງ, ມີຄວາມຮູ້, ຄວາມສາມາດ ແລະ ຊຳນິຊຳນານທາງດ້ານວຽກງານວິຊາສະເພາະ ເພື່ອເປັນເສນາທິການໃຫ້ແກ່ຄະນະພັກ-ຄະນະນຳກະຊວງບັນຫາສຳຄັນໄດ້ເອົາໃຈໃສ່ເຮັດວຽກງານສືກສາອົບຮົມການເມືອງ-ແນວຄິດເປັນກົກເຮັດໃຫ້ຖັນແຖວສະມາຊີກພັກ, ພະນັກງານ-ນັກຮົບເຊືອມຊືມກຳແໜ້ນແນວທາງແຜນນະໂຍບາຍຂອງພັກ-ກົດໝາຍຂອງລັດ, ມີຄຸນທາດການເມືອງໜັກແໜັນ, ຄຸນສົມບັດສີນທຳປະຕິວັດ,ມີສະຕິຕໍ່ການຈັດຕັ້ງ ປະຕິບັດລະບຽບວິໄນຂອງກຳລັງຢ່າງເຂັມງວດ, ພ້ອມດຽວກັນນັ້ນ ກໍ່ໄດ້ເອົາໃຈໃສ່ຊຸກຍູ້ປຸກລະດົມຂະບວນການການແຂ່ງຂັນຮັກຊາດ ແລະ ພັດທະນາໂດຍຕິດພັນກັບຂະບວນການແຂ່ງຂັນການປະຕິບັດໜ້າທີວິຊາສະເພາະຕາມ 4 ເນື້ອໃນ 4 ຄາດໝາຍ 4 ແຜນງານ 41 ໂຄງການຂອງກະຊວງວາງອອກ.